Sari Multala

Sari Susanna Multala (sündinud 5. juulil 1978 Helsingis) on Soome purjetaja ja poliitik, ta on Rahvusliku Koonderakonna liige. Ta valiti 2015. aasta Soome parlamendivalimistel Rahvusliku Koonderakonna esindajana Uusimaa valimisringkonnast eduskunna liikmeks. Alates 24. jaanuarist 2025 on ta Petteri Orpo valitsuses Soome keskkonna- ja kliimaminister. Varem oli ta (20. juunist 2023 kuni 24. jaanuarini 2025) Petteri Orpo valitsuses Soome teadus- ja kultuuriminister. Ta on Vantaa linnavolikogu liige ja oli aastatel 2017–2023 Vantaa linnavolikogu esimees. Ta on kolmekordne maailmameister purjetamises.

Ta sündis aastal 1978 Helsingis. Ta on lõpetanud Aalto-yliopiston kauppakorkeakoulu, kust sai ärijuhtimise magistrikraadi. Lisaks lõpetas ta aastal 2015 Kuortane lütseumi, kust sai treeneri kvalifikatsiooni.

Ta elab Kuninkaanmäkis Vantaas. Ta valiti Rahvusliku Koonderakonna kandidaadina Vantaa linnavolikokku 2012. aasta kohalikel valimistel ja eduskunda 2015. aasta Soome parlamendivalimistel Uusimaa valimisringkonnast 6118 häälega. 2019. aasta Soome parlamendivalimistel sai ta 7724 häält ja valiti teiseks ametiajaks. Ta on töötanud eduskunnas hariduskomisjonis, põllumajandus- ja metsanduskomisjonis, keskkonnakomisjonis, luurejärelevalve komisjonis ja õiguskomisjonis.

Ta oli 20. juunist 2023 kuni 24. jaanuarini 2025 Petteri Orpo valitsuses Soome teadus- ja kultuuriminister. 24. jaanuarist 2025 on ta Petteri Orpo valitsuses Soome keskkonna- ja kliimaminister.

 Spordijutte 

Kategooria:Soome poliitikud
Kategooria:Kultuuriministrid
Kategooria:Keskkonnaministrid
Kategooria:Soome purjetajad
Kategooria:Soome treenerid
Kategooria:Sündinud 1978